Мађарска је 2004. године приступила Европској унији, док је три године касније исто учинила и Румунија. Како је Румунија остала изван Шенгенске зоне, све три државе задржале су граничне контроле. Услед ескалације Мигрантске кризе, 2015. године, мађарски премијер, Виктор Орбан, донео је одлуку о изградњи ограде дуж граница са суседским државама на јужној страни државе. Након заседања представника регионалне сарадње "Еврорегије Дунав-Криш-Мориш-Тиса", године 2018, донета је одлука о почетку радова на изградњи сталног граничног прелаза између насеља Кибекхаза у Мађарској, Рабе у Србији и Стара Беба у Румунији. Малогранични прелаз Рабе-Кибекхаза отворен је 11. октобра 2019.